Ahojte, decká.
(smiech)
Mám 71.
(potlesk)
Môj manžel má 76.
Moji rodičia viac ako 90.
A pes Olivia má 16.
Takže poďme sa porozprávať o starnutí.
Poviem vám, ako sa cítim,
keď v zrkadle vidím svoje vrásky
a uvedomím si, že niektoré moje partie padli
a ja ich tam dolu neviem nájsť.
(smiech)
Mary Oliver hovorí v jednej svojej básni:
„Povedz mi, čo plánuješ
so svojím divokým a vzácnym životom?“
Ja mám v úmysle žiť vášnivo.
Kedy začíname starnúť?
Spoločnosť rozhodne, kedy sme starí.
Zvyčajne je to okolo 65, keď dostaneme od štátu zdravotnú poistku pre starších,
ale v skutočnosti začíname starnúť od narodenia.
Starneme práve teraz
a každý z nás to prežíva inak.
Všetci sa cítime mladšími ako v skutočnosti sme,
pretože duch nikdy nestarne.
Ja mám stále 17.
Sofia Loren. Pozrite sa na ňu.
Hovorí, že za všetko, čo vidíte,
vďačí špagetám.
Vyskúšala som to a pribrala som 5 kíl
na nesprávnych miestach.
Postoj. Starnutie je tiež postoj a zdravie.
Ale mojím mentorom na tejto ceste starnutia
je Olga Murray.
Toto kalifornské dievča začalo vo svojich
60 rokoch pracovať v Nepále, aby zachránilo mladé dievčatá
pred domácim otroctvom.
Keď mala 88 rokov, už zachránila 12 tisíc dievčat
a zmenila kultúru v krajine.
(potlesk)
Teraz je pre otcov nezákonné
predávať svoje dcéry do otroctva.
Taktiež založila sirotince
a nutričné kliniky.
Stále je šťastná
a večne mladá.
Čo som stratila v posledných desaťročiach?
Ľudí, samozrejme,
miesta, nespútanú energiu mojej mladosti
a začínam strácať nezávislosť
a to ma desí.
Ram Dass hovorí, že závislosť bolí,
ale ak ju prijmete, trpíte menej.
Po nepríjemnom infarkte
jeho nestarnúca duša láskyplne
sleduje zmeny v tele
a je vďačný ľuďom, ktorí mu pomáhajú.
Čo som získala?
Slobodu: Nemusím už nič dokazovať.
Nie som uviaznutá v myšlienkach o tom, kým som bola,
kým chcem byť,
alebo kým chcú iní ľudia, aby som bola.
Už nemusím uspokojovať ľudí,
iba zvieratá.
Stále hovorím svojmu superegu, aby sa stiahlo
a nechalo ma užiť si to, čo ešte mám.
Moje telo sa možno rozpadáva,
ale môj mozog ešte nie.
Milujem svoj mozog.
Cítim sa ľahšie.
Nenesiem nenávisť, ambície, márnivosť,
žiaden zo smrteľných hriechov,
ktoré nie sú hodné starostí.
Je úžasné nechať všetko tak.
Mala som začať skôr.
Tiež sa cítim jemnejšie,
pretože sa nebojím, že som zraniteľná.
Už to nevidím ako slabosť.
Získala som duchovnosť.
Uvedomujem si, že predtým
bola smrť v susedstve.
Teraz je hneď vedľa alebo v mojom dome.
Snažím sa žiť všímavo
a byť prítomná v prítomnosti.
Inak, Dalai Lama
je niekto, kto starne nádherne,
ale chce byť vegetariánom a v celibáte?
(smiech)
Meditácia pomáha.
(video) Dieťa: „Ommm. Ommm. Ommm.“
Isabel Allende: Ommm. Ommm. Tu je to.
Je dobré začať skoro.
Viete, pre márnivú ženu, ako som ja,
je veľmi ťažké starnúť v tejto kultúre.
Vo vnútri sa cítim dobre, pôvabne, príťažlivo, sexy.
Nikto iný to nevidí. (smiech)
Som neviditeľná.
Chcem byť stredobodom pozornosti.
Nenávidím byť neviditeľná.
(smiech) (potlesk)
Toto je Grace Dammann.
Po strašnej nehode
je na vozíku už 6 rokov.
Hovorí, že neexistuje nič zmyselnejšie
ako horúca sprcha.
Že každá kvapka vody
je požehnaním pre zmysly.
Nevidí sa ako zmrzačenú.
Vo svojej mysli stále surfuje po oceáne.
Ethel Seiderman – – divoká, milovaná aktivistka
tam, kde bývam ja, v Kalifornii.
Nosí červené patentové topánky
a jej mantra je, že jeden šál je pekný
ale dva sú lepšie.
Je vdova už 9 rokov,
ale nehľadá si druhého partnera.
Hovorí, že je len obmedzený počet
spôsobov, ktorými to môžete pokašľať –
no, hovorí to inak –
a skúsila ich už všetky.
(smiech)
Ja, na druhej strane, mám
stále erotické fantázie s Antoniom Banderasom.
(smiech)
a chudák môj manžel sa s tým musí vysporiadať.
Tak ako môžem ostať vášnivá?
Nemôžem byť vášnivá v 71 rokoch.
Nejaký čas som trénovala
a keď sa cítim prázdno a znudene, predstieram to.
Postoj, postoj.
Ako trénujem? Trénujem tak, že hovorím áno
na všetko, čo mi príde do cesty:
drámu, komédiu, tragédiu,
lásku, smrť, straty.
Áno na život.
A trénujem tak, že sa snažím ostať zamilovaná.
Nefunguje to vždy,
ale nemôžete ma viniť za to, že sa nesnažím.
A nakoniec,
sa po španielsky povie „jubilación“.
Radosť. Oslavovanie.
Splatili sme naše poplatky.
Prispeli spoločnosti.
Teraz je náš čas a je to úžasný čas.
Pokiaľ nie ste chorí alebo veľmi chudobní,
máte možnosti.
Ja som si vybrala ostať vášnivá
a s otvoreným srdcom.
Pracujem na tom každý deň.
Chcete sa pridať?
Ďakujem.
(potlesk)
June Cohen: Takže Isabel – IA: Ďakujem.
JC: Tak najprv,
nikdy by som si netrúfla hovoriť za komunitu TED,
ale chcela by som vám povedať, že myslím,
že všetci sa zhodneme na tom,
že ste stále očarujúca, príťažlivá a sexy. Však?
IA: Vau, ďakujem. (potlesk)
JC: Klobúk dolu. IA: Nie, to je mejkap
JC: Bolo by to nevhodné, keby som vám položila otázku
o vašich erotických fantáziách?
IA: O, samozrejme. O čom?
(smiech)
JC: O vašich erotických fantáziách. IA: S Antoniom Banderasom.
JC: Premýšľala som, či máte niečo, s čím by ste sa s nami podelili.
IA: No, jedna z nich je – (smiech)
Jedna z nich je, že uložím nahého Antonia Banderasa
na mexickú tortilu,
natriem ho guakamole a omáčkou,
zrolujem a zjem. (smiech)
Ďakujem.
(potlesk)